**Ministerstvo dopravy Slovenskej republiky**

ako Riadiaci orgán pre OPII

vydáva

**Zmenu č. 1**

k

**Vyzvaniu č. OPII-141-3.1-DPMZ-UZ**

**na predloženie žiadostí o NFP pre národný projekt prioritnej osi č. 3 OPII**

|  |  |
| --- | --- |
| **Operačný program** | Integrovaná infraštruktúra (ďalej aj „OPII“) |
| **Prioritná os** | 3 - Verejná osobná doprava |
| **Investičná priorita** | 7ii): Vývoj a zlepšovanie ekologicky priaznivých, vrátane nízkohlukových, a nízkouhlíkových dopravných systémov vrátane vnútrozemských vodných ciest a námornej dopravy, prístavov, multimodálnych prepojení a letiskovej infraštruktúry v záujme podpory udržateľnej regionálnej a miestnej mobility |
| **Špecifický cieľ** | 3.1 Zvýšenie atraktivity verejnej osobnej dopravy prostredníctvom modernizácie a rekonštrukcie infraštruktúry pre IDS a mestskú dráhovú dopravu |
| **Schéma štátnej pomoci/Schéma pomoci de minimis** | neuplatňuje sa |
| **Fond** | Kohézny fond (ďalej aj „KF“) |
| **Žiadateľ** | Dopravný podnik mesta Žiliny s. r. o. |
| **Projekt/y** | **Výstavba a modernizácia údržbovej základne trolejbusov v Žiline - realizácia** |

Dátum zverejnenia zmeny: **13.7.2023**

Dátum účinnosti zmeny: **14.7.2023**

**CIEĽ ZMENY A PRÁVNY ZÁKLAD**

Cieľom zmeny je formálna úprava merateľného ukazovateľa pre I. fázu projektu.

Riadiaci orgán pre OPII mení vyzvanie v súlade s ustanovením § 58 Osobitné postupy pri poskytovaní príspevku v čase krízovej situácie, zákona č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov v znení neskorších predpisov ods. 1 *Poskytovateľ môže vyzvanie pre národný projekt podľa § 26 ods. 3 zmeniť s výnimkou podmienky poskytnutia príspevku podľa § 17 ods. 3 písm. a) a § 17 ods. 4 písm. a). Ustanovenia § 57 ods. 2, 3 a 6 sa použijú primerane; ustanovenia § 17 ods. 6 a 8 a § 26 ods. 2 sa nepoužijú.*

**DOKUMENTY DOTKNUTÉ ZMENOU**

Touto zmenou vyzvania sa menia nasledovné dokumenty:

1. Príručka pre žiadateľa OPII - zoznam merateľných ukazovateľov

**ZDÔVODNENIE ZMIEN**

1. Príručka pre žiadateľa OPII - zoznam merateľných ukazovateľov:

* do prílohy PpŽ č. 2 Zoznam MU bol doplnený MU „P0111 Percento fyzického pokroku z celkovej dĺžky novej a/alebo technicky zhodnotenej infraštruktúry“ v ŠC 3.1 aktivita D. Vybudovanie a modernizácia technickej základne na opravu a údržbu vozového parku dráhovej MHD. V ITMS2014+ bol nastavený MU P0111 ako jediný relevantný MU pre I. fázu projektu podľa Usmernenia k fázovaniu projektov OPII/PSK.

**Záverečné ustanovenia**

Ostatné dokumenty zverejnené v rámci predmetného vyzvania zostávajú nezmenené.

Zmena vyzvania **sa vzťahuje na žiadosť o NFP predloženú pred dátumom zverejnenia tejto zmeny vyzvania** na RO OPII. RO OPII umožní v prípade potreby doplniť, resp. upraviť ŽoNFP v nadväznosti na túto zmenu vyzvania (ak relevantné).